***3.Napirendi pont***

***ELŐTERJESZTÉS***

***Alcsútdoboz Település Önkormányzat Képviselő-testületének***

***2017. március 30-i ülésére***

***Előterjesztés címe és tárgya****:*

***Alcsútdoboz Település Önkormányzat 2017. évi közbeszerzési terve***

***Tárgykört rendező jogszabály:***

*- a közbeszerzésekről szóló 2015. évi CXLIII. törvény*

***Előterjesztő: Tóth Erika polgármester***

***Az előterjesztést készítette: Dr. Sisa András jegyző***

*Tisztelt Képviselő-testület!*

*A közbeszerzésekről szóló 2015. CXLIII. törvény 42. § (1) bekezdése alapján évente –legkésőbb március 31. napjáig – az önkormányzat által az adott évre tervezett közbeszerzésekről összesített közbeszerzési tervet kell készíteni.*

*Önkormányzatunk 2017. évben a költségvetési rendeletébe betervezett közbeszerzés-köteles beruházásokat kívánja lefolytatni, a határozat mellékletét képező eljárásrend és ütemezés szerint.*

*Amennyiben az év során olyan árubeszerzésre, építési beruházásra, illetve szolgáltatás-megrendelésre lesz igény (pl. évközben nyert pályázat miatt), melynek értéke eléri vagy meghaladja a közbeszerzési értékhatárt, akkor a bekövetkező változásokra tekintettel a közbeszerzési tervet módosítani kell.*

*A 2017. évi nemzeti közbeszerzési értékhatárokat Magyarország 2017. évi központi költségvetéséről szóló 2016. évi XC. törvény 70. §-a határozza meg, melyek az alábbiak:*

*Árubeszerzés esetén: 15 millió forint,*

*Építési beruházás esetén: 25 millió forint,*

*Építési koncesszió esetén: 100 millió forint,*

*Szolgáltatás megrendelése esetén: 15 millió forint,*

*Szolgáltatási koncesszió esetén: 30 millió forint*.

*Az uniós közbeszerzési értékhatárokat az Európai Bizottság állapítja meg és teszi közzé.*

*A Közbeszerzési Hatóság Elnöke által kiadott tájékoztató tartalmazza az uniós közbeszerzési értékhatárok magyar nemzeti valutának megfelelő értékét, melyek az alábbiak:*

*Árubeszerzés és szolgáltatás megrendelés esetén:*

*- a Kbt. 5. § (1) bekezdés a)-b) pontjában meghatározott ajánlatkérők esetében, valamint ezen ajánlatkérők esetében a védelem terén beszerzendő árukra akkor, ha a védelem terén a beszerzendő áru a Kbt. 2. mellékletében szerepel: 135 000 euro;*

 *- a Kbt. 5. §-a szerinti egyéb ajánlatkérő esetében, valamint a Kbt. 5. § (1) bekezdés a)-b) pontjában meghatározott ajánlatkérők esetében, ha a védelem terén a beszerzendő áru a 2. mellékletben nem szerepel: 209 000 euro;*

*Építési beruházás esetén:*

*- 5 225 000 euro,*

*Építési koncesszió esetén:*

*- 5 186 000 euro*

*A közbeszerzési terv nyilvános. A Közbeszerzési Hatóság vagy a jogszabályban az ellenőrzésre feljogosított szerv a közbeszerzési terv megküldését kérheti. A tervet 5 évig meg kell őrizni.*

*Kérem az előterjesztés megvitatását és döntésük meghozatalát.*

*Alcsútdoboz, 2017. március 21.*

***Tóth Erika***

 ***polgármester***

***HATÁROZATI JAVASLAT***

***Alcsútdoboz Település Önkormányzat Képviselő-testületének***

***…./2017. (III.30.) számú határozata***

***a 2017. évi közbeszerzési tervről***

*Alcsútdoboz Település Önkormányzat Képviselő-testülete 2017. évre – közbeszerzésekről szóló 2015. CXLIII. törvény 42. § (1) bekezdése alapján – a határozat melléklete szerinti tartalmú közbeszerzési tervet jóváhagyja.*

*Határidő: március 31.*

*Felelős: polgármester*

***A 64/2017. (III.30.) számú határozat melléklete***

**Alcsútdoboz Település Önkormányzat**

**2017. évi közbeszerzési terve**

# 2015. évi CXLIII. Törvény a közbeszerzésekről 42. § (1) bekezdése szerint az 5. § (1) bekezdésében meghatározott ajánlatkérők - a központi beszerző szervek kivételével - a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

|  |  |  |  |  |
| --- | --- | --- | --- | --- |
|  | **A közbeszerzés tárgya** | **Tervezett eljárástípus** | **Eljárás megindításának tervezett időpontja****(hónap)** | **Tervezett időtartam/határidő** |
| **Árubeszerzések** |  |  |  |  |
|  |  |  |  |
|  |  |  |  |
|  |  |  |  |
| **Szolgáltatás megrendelések** |  |  |  |  |
|  |  |  |  |
|  |  |  |  |
|  |  |  |  |
| **Építési beruházások** | Vállalkozási szerződés „Alcsútdobozi Egészségügyi Központ felújítására TOP-4.1.1-15-FE1 pályázati forrásból” | 115. § (1)-(4) | 2017. március | 2017. április |
| Vállalkozási szerződés a „József Nádor Általános Iskola épületeinek energetikai fejlesztésére TOP-3.2.1-15-FE1 pályázati forrásból” | 115. § (1)-(4) | 2017. április | 2017. május |
|  |  |  |  |
|  |  |  |  |
|  |  |  |  |

A közbeszerzési tervet a Kbt. 43. § (1) bekezdése szerint ajánlatkérő köteles a Közbeszerzési Hatóság által működtetett Közbeszerzési Adatbázisban - amennyiben a Közbeszerzési Adatbázisban való közzététel nem lehetséges, a saját vagy a fenntartója honlapján – közzétenni.

Kelt:Alcsútdoboz, 2017. március 10.